
Naslov: V Posavju odpravljajo posledice vodne ujme
Napoved za voditelja:

V Kostanjevici so danes kljub dopoldanskemu dežuje nadaljevali s sanacijo otoka in drugih predelov, ki jih je prizadejala vodna ujma. Tudi danes je poplavljencem pomagalo 50 vojakov Slovenske vojske in 30 gasilcev. Krka zdaj upada, kostanjeviški otok je spet prevozen, življenje se počasi vrača v običajne tirnice. Tako je spet stekel pouk, v hišah je spet elektrika, domačini pa so začeli odstranjevati uničeno pohištvo in druge predmete, da bi potem stanovanjske prostore lahko posušili.

T- Iz Posavja GORAN ROVAN /

X- Snemalec in montažer Damir Vincelj /

Tole je le del pohištva in drugih predmetov, ki so bili uničeno ob tokratnih poplavah v Kostanjevici.
T- LOVRO METELKO /
X- prostovoljec iz Kostanjevice /

 »Ja, velik je, velik stvari, velik pohištva, kosov pohištva, kakšni radiji, tranzistorji, vse take reči. Kar velik je uničenega. Kaj to pomeni za ljudi? Veliko škodo, velik finančni zalogaj, bomo vidl. Velik ljudi upa, da bo kej država pomagala, občina.«
Tudi danes so poplavljencem priskočili na pomoč vojaki, ki si sami niso niti predstavljali, kakšno škodo lahko povzroči narasla voda.
T- BORUT RUTAR /
X- pripadnik Slovenske vojske /

»Nisem pričakoval kaj takiga, da bi taka škoda s poplavami in pa s tem. Ampak zdej, kar je, je. Pomagamo kolk se da.«
Še vedno so na terenu tudi gasilci, ki so danes oprali kostanjeviške ulice in trge, pa tudi dvorišča hiš.
T- FRANC JORDAN /
X- Gasilsko društvo Prekopa /

»Peremo ulice po Kostanjevici ne glede, da tudi dež pada, ne, kar še dodatno otežuje. Več deset ljudi nas dela tuki na tem. Neki jih je tudi na plazovih, tak da skuz. Krka je velik nanesla umazanije? Kr ogromno.«
Samo v kostanjeviški občini ocenjujejo, da bo škode za 4 milijone evrov. Veliko škode je tudi v drugih posavskih občinah, saj so meteorne vode in narasli potoki zalivali kleti, uničevali pridelek, spodjedali ceste, še več škode pa so povzročili zemeljski plazovi. Zato je promet marsikje oviran, cesta na Bohor pa je zaprta, saj se je udrla in bo verjetno še dolgo neprevozna. 
